
Riigihanke konkursikomisjoni

koosseisu muutmine 
1. ASJAOLUD JA MENETLUSE KÄIK
Narva Linnavalitsuse riigihanke konkursikomisjoni isikkoosseis on määratud Narva Linnavalitsuse 05.02.2014.a. korraldusega  nr 108-k „Riigihanke konkursikomisjoni koosseisu kinnitamine“. 

Riigihanke komisjoni liige Fjodor Ovsjannikov taotleb enda väljaarvamist komisjoni koosseisust.

Narva Linnavalitsusel ei ole õigus kohustada Fjodor Ovsjannikovi riigihanke konkursikomisjoni töös osalema.

Ülaltoodust tulenevalt on vajalik muuta Narva Linnavalitsuse riigihanke konkursikomisjoni koosseisu ja arvata Fjodor Ovsjannikov komisjoni koosseisust välja.

Tagasiastuva komisjoni liikme asemele uut liiget ei nimetata.

2. ÕIGUSLIKUD ALUSED

Vastavalt kohaliku omavalitsuse korralduse seaduse (KOKS) § 49 lõike 11 linnavalitsuse täpsema töökorra, komisjonide moodustamise alused ja korra ning tegevuse alused kehtestab volikogu.

Narva Linnavolikogu 29.06.2000.a. määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkti 5.7.1 kohaselt on Narva Linnavalitsusel õigus moodustada oma korraldusega alalisi ja ajutisi komisjone. Riigihanke konkursikomisjoni koosseis on kinnitatud Narva Linnavalitsuse 05.02.2014.a korraldusega nr 108-k „Riigihanke konkursikomisjoni koosseisu kinnitamine“. Seega Narva Linnavalitsus oma korraldusega otsustab  sama komisjoni koosseisu muutmise.

3. OTSUS

3.1. Välja arvata Narva Linnavalitsuse 05.02.2014.a korraldusega nr 108-k „Riigihanke konkursikomisjoni koosseisu kinnitamine“ kinnitatud Narva Linnavalitsuse riigihankekomisjoni koosseisust Fjodor Ovsjannikov.

3.2. Tagasiastuva komisjoni liikme asemele uut liiget ei nimetata.

4. RAKENDUSSÄTTED

4.1. Korraldus jõustub seaduses ettenähtud korras.

4.2. Narva Linnakantselei teha korraldus asjaosalistele teatevaks.

4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemiseks arvates.

Eduard East

